PATVIRTINTA

Alytaus šv. Benedikto gimnazijos direktoriaus 2021 m. rugpjūčio 31 d. įsakymu Nr. V-104

**ALYTAUS ŠV. BENEDIKTO GIMNAZIJOS**

**AKADEMINIO SĄŽININGUMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Alytaus šv. Benedikto gimnazijos akademinio sąžiningumo aprašas reglamentuoja akademinio sąžiningumo politiką ir praktiką, kurios laikytis yra vienas iš mokinio įsipareigojimų, nurodytų Mokinio sutartyje.

2. Gimnazijos akademinio sąžiningumo tvarkos aprašas parengtas vadovaujantis Bendrosiomis pagrindinio ir vidurinio ugdymo programomis, Tarptautinio bakalaureato pagrindinio ugdymo (MYP) ir vidurinio ugdymo (DP) programomis, TBO akademinio sąžiningumo nuostatomis, TBO mokinio profilio aprašu, bendruomenės priimtu susitarimu dėl citavimo, nuorodų, bibliografijos pateikimo.

3. Akademinio sąžiningumo politika ir praktika gimnazijoje suvokiama pozityviai. Ji remiasi ne tik sankcijų ir nuobaudų taikymu tiems mokiniams, kurie nesilaiko ar nesistengia laikytis susitarimų, bet ir gerosios praktikos ugdymo principais, prevencija. Mokant, mokantis ir vertinant, akademinis sąžiningumas skatina gerbti kitus bei jų darbus, mintis, idėjas. Akademinis sąžiningumas taip pat padeda išlikti sąžiningiems ir užtikrinti, kad visi mokiniai turėtų vienodas galimybes demonstruoti savo mokymosi metu įgytas žinias bei įgūdžius.

~~4~~. Akademinis sąžiningumas reiškia viso akademinio darbo atlikimą neapgaudinėjant, neplagijuojant, nevagiant, negaunant ar nesuteikiant neteisėtos pagalbos, nenaudojant informacijos šaltinio be tinkamo patvirtinimo.

**II SKYRIUS**

**PIKNAUDŽIAVIMAS PASITIKĖJIMU**

5. Piknaudžiavimas pasitikėjimu yra:

5.1. plagijavimas –tyčinis ar netyčinis kito asmens idėjų, teksto ar viso darbo pasisavinimas; iš užsienio kalbos verstos informacijos pateikimas nenurodant šaltinio; meno (tapybos, skulptūros, grafikos, muzikos, kino, šokio, teatro ir kt.) kūrinių kopijavimas;

5.2.nusirašinėjimas– tai tyčinis veiksmas kopijuojant, nusirašant ar teikiant vertinimui kito asmens darbą;

5.3. sukčiavimas – sąmoninga (apgalvota) apgavystė, duomenų sugalvojimas, neteisingos datos nurodymas;

5.4. sukčiavimas susitarus–tai akademinis nesąžiningumas susimokius, pavyzdžiui, leidimas nusirašyti savo darbą; kartu su kitu asmeniu atlikto darbo pateikimas kaip savo.

5.5.darbo dubliavimas – tai to paties darbo pateikimas skirtingiems vertintojams;

5.6.kiti akademinio nesąžiningumo atvejai:

5.6.1. neleistinos medžiagos ar priemonių (pvz.: mobiliojo telefono, kitos išmaniosios įrangos, užrašų, paruoštukų) įsinešimas ir naudojimas atsiskaitomųjų darbų, egzaminų metu;

5.6.2. neleistinos medžiagos palikimas kurioje nors gimnazijos patalpoje (pvz., WC) ar pasinaudojimas neteisėtai palikta medžiaga;

5.6.3. keitimasis informacija arba bandymas kokiu nors būdu pasikeisti informacija su kitu mokiniu atsiskaitomojo darbo, egzamino metu;

5.6.4. kito mokinio netinkamo elgesio palaikymas, pavyzdžiui, leidimas nukopijuoti savo darbus arba jų pateikimas kito mokinio vardu;

5.6.5. apsimetimas kitu mokiniu;

5.6.6. atsiskaitomojo darbo, egzamino užduočių fotografavimas ir platinimas įvairiais būdais.

**III SKYRIUS**

**ATSAKOMYBĖ**

6.Jei mokinio pateiktoje užduotyje yra daugiau nei 10% plagijuotos medžiagos, darbas nėra priimamas ir mokinys turi jį pateikti dar kartą. Jei mokinio darbe yra 40–50 iš eilės einančių cituojamų žodžių, bet nenurodytas informacijos šaltinis, ta darbo dalis nevertinama. Jei yra daugiau nei 51 cituojamas žodis iš eilės, bet nenurodytas informacijos šaltinis, darbas nėra vertinimas ir mokinys turi jį pateikti dar kartą.

7. Dubliuotas darbas nėra priimamas, jis įvertinamas vienetu be galimybės pakartotinai pateikti.

8. Už neleistiną informacinių technologijų naudojimą pirmą kartą mokinys įspėjamas, antrą kartą – užduotis nebepriimama.

9.Jeigu mokinys nukopijavo savo darbą ir išplatino užduotis, toks darbas nėra priimamas, o mokiniui nesuteikiama antra galimybė atlikti tą pačią užduotį. Darbas vertinamas vienetu. Kitiems mokiniams pateikiama nauja užduotis.

10.Bet kokio kito nesąžiningo poelgio, dėl kurio mokinys įgyja pranašumąprieš kitus mokinius ar paveikia kitų mokinių rezultatus (pavyzdžiui, darbų klastojimas, neteisėtos medžiagos, priemonių įsinešimas ir naudojimas per atsiskaitomąjį darbą, egzaminą), atveju taikomos šios priemonės:

10.1. jei nusižengiama pirmą kartą, mokytojas įspėja mokinį žodžiu, darbą įvertina vienetu ir apie tai informuoja mokinio tėvus (globėjus, rūpintojus). Mokiniui suteikiama galimybė atsiskaityti darbą dar kartą;

10.2. jei nusižengiama antrą kartą, darbas įvertinamas vienetu ir nėra suteikiama galimybė atlikti tą patį darbą. Pokalbiui į gimnaziją kviečiami mokinio tėvai (globėjai, rūpintojai);

10.3. jei mokinys nusižengia trečią kartą, mokytojas informuoja direktoriaus pavaduotoją ugdymui, mokinys įspėjamas raštu, darbas įvertinamas vienetu. Mokinio elgesys yra svarstomas Vaiko gerovės komisijos posėdyje, kuriame dalyvauja ir mokinio tėvai (globėjai, rūpintojai).

**IV SKYRIUS**

**PREVENCIJA**

11. Gimnazijoje taikomos šios priemonės siekiant užkirsti kelią akademiniam nesąžiningumui:

11.1. esant poreikiui gimnazijos bibliotekininkas padeda mokiniams gilinti mokslinių tyrimų, informacijos ieškojimo įgūdžius, pasirinkti patikimą informaciją iš įvairių šaltinių ir paaiškina, kaip tinkamai pateikti nuorodas į duomenų šaltinius, kompiuterines programas, meno kūrinius ir kt.;

11.2. visi gimnazijos mokytojai palaiko akademinį sąžiningumą ir skatina tinkamai cituoti bei nurodyti šaltinius;

11.3. gimnazijos internetinėje svetainėje, gimnazijos bibliotekoje ir individualaus mokymosi erdvėse yra ,,Citavimo gidas”;

11.4. mokiniai, atliekantys tiriamuosius, kūrybinius darbus ar asmeninius projektus, pasirašo Akademinio sąžiningumo sutartį su gimnazija;

11.5. gimnazijoje minimos Tarptautinė antikorupcijos diena ir Sąžiningumo diena;

11.6. visa gimnazijos bendruomenė bendradarbiauja siekdama skatinti akademinį sąžiningumą.

**V SKYRIUS**

**PAREIGOS**

12. Kiekvienas gimnazijos bendruomenės narys yra vienodai atsakingas už pagarbos, pasitikėjimo ir sąžiningumo vertybių laikymąsi. Todėl kiekvienas narys turi pranešti gimnazijos administracijai apie galimai nesąžiningą mokinių elgesį ar nesąžiningus administravimo atvejus.

13. Gimnazija įsipareigoja :

13.1. pagal poreikį koreguoti ir atnaujinti Akademinio sąžiningumo tvarkos aprašą;

13.2. ugdyti ir skatinti akademinį sąžiningumą gimnazijos bendruomenėje;

13.3. suteikti mokytojams profesinio tobulėjimo galimybes akademinio sąžiningumo srityje;

13.4. išsiaiškinti visus akademinio sąžiningumo atvejus;

13.5. padėti mokiniams suprasti akademinio sąžiningumo ~~svarbą~~ ir autentiško mokinio darbo raštu ir žodžiu, kaip jo intelektinės nuosavybės, svarbą;

14. Mokytojai įsipareigoja:

14.1. būti pavyzdžiu mokiniams skatinant akademinį sąžiningumą;

14.2. padėti mokiniams suprasti, kas yra akademinis sąžiningumas, suvokti, kad autentiškas mokinio darbas raštu arba žodžiu yra jo intelektinė nuosavybė;

14.3. formuoti savarankiško mokymosi, akademinio rašymo, mokslinių tyrimų atlikimo, šaltinių nuorodų, bibliografijos sudarymo įgūdžius;

14.4. vieningai vadovautis gimnazijos akademinio sąžiningumo tvarkos aprašu.

15. Tėvai (globėjai, rūpintojai) įsipareigoja:

15.1. skatinti vaikus laikytis gimnazijos Akademinio sąžiningumo tvarkos aprašo ir pripažinti akademinio sąžiningumo prevencijos priemones. Taip pat susilaikyti nuo per didelės pagalbos vaikams atliekant mokytojų paskirtas užduotis;

15.2. Atpažinti nesąžiningą savo vaikų elgesį atliekant mokytojų paskirtas užduotis ir priminti nesąžiningo elgesio pasekmes;

16.3. pranešti gimnazijos administracijai apie visus galimus nesąžiningumo atvejus.

16. Mokiniai įsipareigoja:

16.1. suprasti akademinio sąžiningumo svarbą ir atpažinti akademinį nesąžiningumą bei suvokti jo pasekmes;

16.2. užtikrinti, kad visi pateikti darbai būtų autentiški;

16.3. sąžiningai ir pagal savo galimybes atlikti užduotis;

16.4. tinkamai nurodyti šaltinius vadovaujantis ,,Citavimo gidu”;

16.5. susilaikyti nuo bet kokios neleistinos pagalbos kitiems mokiniams atliekant užduotis;

16.6. atsakingai naudotis interneto ir socialinės žiniasklaidos platformų teikiama informacija, kritiškai ją vertinti;

16.7. pranešti gimnazijos administracijai apie visus akademinio nesąžiningo atvejus;

16.8. atliekant tiriamuosius, kūrybinius, brandos darbus ar asmeninius projektus pasirašyti Akademinio sąžiningumo sutartį su gimnazija.

**VI SKYRIUS**

**MOKINIO TEISĖS**

16. Jei mokinys yra įtariamas pažeidęs gimnazijos Akademinio sąžiningumo tvarkos aprašą, turi teisę raštu pateikti savo paaiškinimą dėl įtariamo atvejo.

17. Mokiniai turi teisę teikti argumentuotus pasiūlymus dėl Akademinio sąžiningumo tvarkos aprašo koregavimo ar papildymo.